เลือดตัดเลือด
นักแสดง

| ปี | พ> ศ. 2558 |
| --- | --- |
สถานีออกอากาศ: ช่อง 7 เอชดี
ผู้สร้าง: โพลีพลัส
บทประพันธ์: วาทินีย์ โอฬาร์กร
บทโทรทัศน์: ทิพสุดา ดวงมะวงศ์
ผู้กำกับการแสดง: หลักเขต วสิกชาติ
บทบาท: นำแสดงหลัก
เตโช / โชว: อารักษ์ อมรศุภศิริ
 มาเฟียหนุ่มหน้าตาดี ผู้ที่เกิดมาพร้อม “ฤกษ์ดาวโจร เป็นดาวประจำตัว”แท้จริงเป็นลูกชายของนายพลอนันต์ แต่กลับถูกสลับตัวไปอยู่กับมหาโจรตั้งแต่เด็ก ถูกเลี้ยงดูมาเพื่อให้เป็นหัวหน้าของกลุ่ม “มังกรมหานคร” และประมุขของ “จตุรภาคี” มีความเฉียบขาด เด็ดเดี่ยว และไม่ยอมคนง่ายๆ ภายนอกดูเจ้าอารมณ์ บุคลิกยียวนกวนโทสะและพูดจากวนประสาท แต่จริงๆ แล้วเขาเป็นคนตรง คิดแบบไหนแสดงออกแบบนั้น
ร.ต.ต.อนาวิล: กันต์ กันตถาวร
 ตำรวจหนุ่มหน้าตาดี หัวหน้าหน่วยปฏิบัติการพิเศษ “อินทรีย์พิฆาต”บุคลิกนิ่ง เท่ห์ สุภาพ เกิดวันและเวลาเดียวกับโชว จึงเป็นอีกคนที่มี “ฤกษ์ดาวโจรเป็นดาวประจำตัว” แท้จริง เป็นลูกชายของประมุขมังกรมหานคร (จางฉง) แต่ถูกเลี้ยงดูอย่างดี ทำให้เติบโตมาเป็นคนดี อบอุ่น มีอุดมการณ์แรงกล้า แม้จะเลือดร้อนไปบ้างก็ไม่ทำให้ใครเดือดร้อน
พยาบาลเม่ย: นิชา ปาลวัฒน์วิไชย
 สาวตัวเล็กดูบอบบางอ่อนแอ แต่จริงๆแล้วเข้มแข็งเฉียบขาดเพราะ ใช้ชีวิตอยู่ในรังโจรตั้งแต่เด็ก โลกมืดสอนให้เธอทันคน ฉลาด เป็นลูกสาวของหลี่เฟย สูญเสียแม่ไปตั้งแต่เล็กๆ คิดว่าจตุรภาคีเป็นต้นเหตุทำให้แม่ต้องถูกฆ่าตาย
ร.ต.ท.หญิง ดุจดาว: เฌอมาวีร์ สุวรรณภาณุโชค
 ตำรวจสาวสวย มีนิสัยห้าวและแกร่ง รักความถูกต้องเหนืออื่นใด คนรักของเธอถูกพวกภาคีฆ่าตายแต่เอาผิดไม่ได้ จึงไปอยู่หน่วยอินทรีย์พิฆาต
วายุ: วศิน อัศวนฤนาท
 มาเฟียหนุ่มหล่อ อารมณ์ดี จอมเจ้าชู้ ทายาทแห่ง“กลุ่มลมบูรพาหนึ่งในสมาชิกจตุรภาคี” ผู้ทำธุรกิจมืดในภาคตะวันออก เป็นเพื่อนรุ่นพี่คนสนิทของโชว เจ้าเล่ห์บ้างในบางเวลา แต่มีคุณธรรมไม่เอาเปรียบคนที่ด้อยกว่า
ภูผา: จักรพันธ์ วงศ์คณิต
 มาเฟียหนุ่ม หัวหน้า “กลุ่มฟ้าเหนือ” หนึ่งในสมาชิกจตุรภาคี ผู้ดูแลธุรกิจมืดในภาคเหนือ เป็นนักคิดนักวางแผนของภาคีฯ มีนิสัยนิ่งเงียบ แต่ฉลาดแกมโกงเป็นที่สุด
อันดา: ธฌาณ์ แก้ววรากรณ์
 มาเฟียหนุ่ม หัวหน้า “กลุ่มอันดามัน” ผู้คุมธุรกิจมืดในภาคใต้ทั้งหมด มีนิสัยวู่วามและใจร้อน โหดเหี้ยม ไร้ความปราณี สนิทกับภูผา ทั้งคู่เกลียดโชวและคิดหาทางกำจัดโชวตลอดเวลา
วีนัส: อภิษฎา เครือคงคา
 หญิงสาวลูกครึ่ง สวย เซ็กซี่ ฉลาด คุณหนูไฮโซน้องสาวต่างแม่ของอันดา เป็นลูกเมียน้อย ถูกพี่ชายเหยียดหยาม กดขี่ข่มเหงและเนรเทศไปใช้ชีวิตต่างประเทศ
เฉิน: จักรกฤษณ์ กนกพจนานนท์
 นักฆ่าหนุ่ม เป็นพี่ชายของเม่ย ถูกเลี้ยงดูมาเพื่อเป็นบอดี้การ์ดของโชว ไม่เคยรักใคร โลกมืดสอนให้เขาไร้หัวใจ และเป็นนักฆ่าที่ไร้ความปราณี นิ่ง เงียบ จนเดาใจยาก
ผู้กองนัท: พงศ์ธรรศ เกียรติศิริขจร
 ตำรวจหนุ่ม ตำรวจคู่หูกับอนาวิล คนรักของดุจดาว ทั้งคู่กำลังวางแผนจะแต่งงานกัน ผู้กองนัท เป็นคนดี ทำทุกอย่างเพื่อชาติบ้านเมือง แต่กลับต้องมาตายแต่อายุยังน้อย
หมวดชิน: พิชญะ พันลูกท้าว
 ตำรวจหนุ่มหล่อ เท่ห์ มุทะลุ เฮฮา ลูกน้องในทีม “อินทรีย์พิฆาต” เก่ง แต่เงียบ เคร่งขรึม
หมวดริว: ภีรพัฒน์ สุรฤทธิ์เชวง
 ตำรวจหนุ่มหล่อ เท่ห์ ยียวนกวนประสาท เฮฮา ลูกน้องในทีม “อินทรีย์พิฆาต” เก่ง ฉลาดแกมโกง
เหว่ยชิง: ภัสสร บุณยเกียรติ
 หญิงวัยกลางคน เจ้าคิดเจ้าแค้น ยอมทำทุกอย่างเพื่อแก้แค้น เป็นคนฉลาด สุขุม รอบคอบ เด็ดเดี่ยว เป็นผู้หญิงเก่งที่คอยควบคุมชายทั้งหลายในภาคีฯ
หลี่เฟย: ศักราช ฤกษ์ธำรงค์
 ชายวัยกลางคน เป็นลูกน้องคนสนิทผู้จงรักภักดีของจางฉง ฉลาด หลักแหลม ดูแลธุรกิจทั้งหมดของมังกรมหานคร ซื่อสัตย์และกตัญญู
ร.ต.ท.อนันต์ / นายพลอนันต์: ทนงศักดิ์ ศุภการ
 นายพลตำรวจใหญ่ เป็นคนซื่อสัตย์ มีอุดมการณ์ ยอมหักไม่ยอมงอ
คุณหญิงนวลจันทร์: สุพรรษา เนื่องภิรมย์
 ภรรยาของนายพลอนันต์ มีนิสัยอ่อนหวาน อบอุ่น รักครอบครัว ใจอ่อน
แจ็ค: ชานน มกรมณี
 เด็กหนุ่ม ลูกโจรที่ถูกตำรวจวิสามัญ ชีวิตยากจนลำบาก ติดยา แต่อาสามาเป็นสายให้หน่วยอินทรีย์พิฆาตเพราะไม่อยากตายแบบโจรเหมือนพ่อ มีผู้กองนาวิลเป็นไอดอล
จ่าเดช: ตูมตาม เชิญยิ้ม
 นายตำรวจชั้นผู้น้อย เป็นลูกน้องคนสนิทของอนาวิล คอยช่วยเหลืองานผิดกฏหมายต่างๆ และออกหน้าแทนอนาวิล
แจ่ม: จอย ชวนชื่น
 คนใช้สาวในบ้านเหว่ยชิง สาวบ้านนอกหัวโบราณเป็นคู่ปรับกับมิ่ง แจ่ม คอยเป็นที่ปรึกษาให้เม่ย
มิ่ง: บอล เชิญยิ้ม
 คนใช้คนสนิทของโชว เป็นคนโก๊ะๆ ตลก ขี้บ่น ซื่อสัตย์และรักโชวถวายหัว
บทบาท: นักแสดงรับเชิญ
จางฉง: ทัตพงษ์ พงษทัต
 มาเฟียผู้มีนิสัยโหดเหี้ยม ไม่ยอมแพ้ใคร หัวหน้าใหญ่ของกลุ่มมังกรมหานครและประมุขของภาคีพันธมิตรโลกมืด เป็นพ่อที่แท้จริงของอนาวิล
ลุงมี: ไกรลาศ เกรียงไกร
 พ่อของมิ่ง สมุนเก่าแก่ของจตุรภาคี เมื่ออายุมากก็ผันตัวมาดูแลบ้านบนเกาะให้ตระกูลจาง